O antreprenoare te învață că în viață nu există obstacole de netrecut, când vrei să reușești.
Georgiana a condus o fabrică de clătite care s-a prăbușit după 12 ani. Antreprenoarea a fost la un pas să lucreze în aviație. Georgiana e acum specialist în comunicare și se mândrește cu asta.
Femeia despre care îți spun acum e dovada că în viață nu există obstacole de netrecut, când omul vrea să reușească.Georgiana are studii în comunicare, iar dorința de a munci a purtat-o prin diferite domenii, de la biblioteci la farmacii și corporații. Primul ei mare eșec a fost o fabrică de clătite care, după 12 ani, n-a mai fost profitabilă.Georgiana Gheorghe, antreprenor: "Eu cred că proiectul ăsta poate avea în viitor succes. Eu singură la cârma acestui business am fost oarecum depășită. Ea e de vânzare sau de asociere, este în continuare un business care poate fi… este la cheie. El mâine poate să producă.“În timp ce aștepta parteneri pentru afacerea cu clătite, Georgiana s-a gândit să încerce ceva nou. A făcut tot posibilul să devină stewardesă, dar a ajuns la un alt job. Supriza a fost oricum una plăcută.Georgiana Gheorghe, antreprenor: "Am zis să-mi fac și o nebunie din tinerețea mea – să devin flight attendant, cabin crew, adică să zbor cât mai mult și cât mai des. Pot începe să profesez oricând, atâta doar că nu este un secret pentru nimeni faptul că aviația este la sol. Asta nu m-a împiedicat să mă opresc. M-am întors, să spun așa, într-o zonă de confort, la meseria mea în care am cea mai mare experiență, aceea de consultant în comunicare.“.